In nomine Verbi incarnati. Notum sit cunctis fidelibus christianis tam presentibus quam futuris, quod ego Godefredus dono Deo et ejus apostolis Petro et Paulo, ad locum Cluniacum, cui domnus Odilo abba preesse videtur, pro anima nepotis mei Heldini, unum curtile de terra, cum vinea quæ in ipso est, quod est situm in villa Curciaco, in episcopatu Matisconensi, et terminatur a medio et a cirtio terra Sancti Petri, a sero de ipsa hereditate. Infra istas terminationes, dono monachis supradicti loci, taliter ut deinceps faciant quicquid voluerint, sine contradictione. S. Gotdefredi. S. Duranni presbiteri. S. Constantii presbiteri. S. Heldini. S. Meingodi. S. Alcherii. S. Odonis.